Ainhoa Hernández

Ainhoa Hernández Serrador (Barakaldo, Bizkaia, ) eskubaloi jokalaria da. Zuazo eskubaloi taldean jokatu zuen 2020an Errumaniara jokatzera joan arte. 
 Bizitza 
Futbolean hasi bazen ere, 13 urte zituela eskubaloira pasatzea erabaki zuen. Espainiako selekzioko beheko kategorietan jokatu ondoan, 19 urterekin selekzio absolutuaren deia jaso zuen, 2013ko Mediterraneoko Jokoetan aritzeko. 2015ean, Danimarkako Munduko Txapelketan jokatu zuen, eta 2016ko Olinpiar Jokoetan parte hartzeko hautatu zuten.

Klubari dagokionez, Barakaldoko Zuazon jokatu zuen, Espainiako Ohorezko Mailan. 2014-2015 denboraldian ligako golegile onenetako bat zen, 120 tantorekin.

 Errumaniara 
Zuazon goxo eta gustura zegoen,  baina 2020an hegan egiteko beharra sentitu zuen, pertsona eta kirolari moduan hazten jarraitzeko. Horretarako aukera paregabea sortu zitzaion Europako liga indartsuenetako batean jokatzea: Errumaniako Rapid Bukarest taldean eta bertan dihardu.

Ainhoaren esanetan:«Eskubaloiak indar handia dauka hemen; pabiloiak handiagoak dira, eta asteburuero bete egiten dira. Ederra da giro horrekin jokatzeko aukera izatea». 

 Erreferentziak 

Kategoria:Barakaldarrak
Kategoria:Bizkaiko eskubaloi jokalariak
Kategoria:2016ko Udako Olinpiar Jokoetako eskubaloilariak
Kategoria:Emakume kirolariak